Ehdotus: Euroopan parlamentin ja neuvoston direktiivi alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista annetun neuvoston direktiivin 94/57/EY muuttamisesta



Virallinen lehti nro C 212 E , 25/07/2000 s. 0114 - 0120



Ehdotus: EUROOPAN PARLAMENTIN JA NEUVOSTON DIREKTIIVI alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista annetun neuvoston direktiivin 94/57/EY muuttamisesta LAINSÄÄDÄNTÖEHDOTUS II PERUSTELUT Neuvoston direktiiviin 94/57/EY ehdotetut muutokset voidaan jakaa kahteen ryhmään: muutokset, joilla muutetaan luokituslaitosten yhteisön laajuista hyväksymisjärjestelmää, mukaan lukien valvonta ja seuraamukset, ja muutokset, joilla hyväksytyille laitoksille asetetaan tiukemmat vaatimukset. 1. Yhteisön laajuisen luokituslaitosten hyväksymisjärjestelmän muuttaminen Neuvoston direktiiviin 94/57/EY ehdotetut muutokset muuttavat perinpohjaisesti nykyistä yhteisön laajuista hyväksymisjärjestelmää, jonka mukaisesti luokituslaitokset valtuutetaan toimimaan jäsenvaltioiden puolesta. 1.1 Hyväksynnän myöntäminen Ehdotetussa järjestelmässä komissio tarkastaa laitoksen ennen kuin sille myönnetään hyväksyntä komiteamenettelyä noudattaen. Laitoksen turvallisuustason ja pilaantumisen ehkäisyn tason arviointia ehdotetaan hyväksymisen myöntämisen ehdottomaksi edellytykseksi. Tätä menettelyä sovelletaan sekä 'suuriin' että 'pieniin' laitoksiin (jälkimmäiset ovat laitoksia, jotka eivät täytä direktiivin liitteen määrällisiä vaatimuksia). Tällä uudella menettelyllä varmistetaan, että sitä, täyttävätkö hyväksymistä hakevat laitokset direktiivin vaatimukset, sekä laitoksen kykyä taata turvallisuus ja ehkäistä pilaantumista - jota määriteltäessä otetaan huomioon kaikki laitosten luokittelemat alukset riippumatta siitä, minkä lipun alla ne purjehtivat - arvioidaan keskitetysti ja yhdenmukaisesti. Tämä koskee tulevia hyväksymispyyntöjä, joita tullaan todennäköisesti tekemään erityisesti Euroopan unionin tulevan laajenemisen yhteydessä. 1.2 Hyväksynnän voimassaolon keskeyttäminen Sen lisäksi, että jäsenvaltioilla on valtuudet keskeyttää niiden puolesta toimivan laitoksen hyväksynnän voimassaolo, vastaavia valtuuksia sovelletaan myös yhteisön tasolla. Siksi ehdotetaan otettavaksi käyttöön uusi järjestelmä, jossa komissio voi komiteamenettelyä noudattaen keskeyttää laitoksen hyväksynnän voimassaolon määräajaksi. Tätä keskeytystä sovelletaan kun laitos, jonka kyky taata turvallisuus ja ehkäistä pilaantumista heikkenee, ei toteuta komission vaatimia asianmukaisia korjaavia toimenpiteitä. 1.3 Hyväksynnän peruuttaminen Ehdotetussa järjestelmässä komissio voi komiteamenettelyä noudattaen päättää myös hyväksynnän peruuttamisesta. Päätös perustuu direktiivin säännösten noudattamatta jättämiseen sekä epätyydyttävään turvallisuustasoon ja pilaantumisen ehkäisyn tasoon. 1.4 Ehdotettujen muutosten myönteinen sivuvaikutus: hyväksyttyjen laitosten yksinkertaisempi ja tehokkaampi valvontamenettely Hyväksytyille laitoksille neuvoston direktiivin 94/57/EY mukaisesti tehtävien tarkastusten järjestelmä velvoittaa kaikkia jäsenvaltiota tekemään arvioinnit kaikista valtuuttamistaan laitoksista. Näin on tarkoitus varmistaa, että i) kyseiset laitokset suorittavat asianmukaisesti niille uskotut tehtävät ja ii) laitokset täyttävät direktiivin liitteessä esitetyt vaatimukset. Ensin mainitun arvioinnin on syytä kuulua jatkossakin jäsenvaltioille, mutta jälkimmäinen voidaan toteuttaa tehokkaammin, jos se tehdään keskitetysti ja yhdenmukaisesti. Siksi ehdotetaan, että hyväksyttyjen laitosten tarkastukset, joissa selvitetään, ovatko ne direktiivin vaatimusten mukaisia, suorittaa komissio yhdessä hyväksyntää ehdottaneen jäsenvaltion kanssa. Uusi tarkastusjärjestelmä poistaa jäsenvaltioilta niiden nykyisen velvollisuuden tarkastaa kaikki niiden puolesta toimivat laitokset ja laatia ja levittää näitä tarkastuksia koskevia raportteja. Hyväksytyt laitokset pysyvät edelleen jäsenvaltioiden tiukassa valvonnassa. Ehdotettujen muutosten johdosta direktiivillä perustettu komitea osallistuu tiiviisti sellaisten päätösten tekemiseen, jotka koskevat laitoksen hyväksymistä sekä mahdollisia seuraamuksia niitä laitoksia kohtaan, jotka eivät täytä vaatimuksia. Hyväksyttyjen laitosten jatkuva seuranta niiden turvallisuustason ja pilaantumisen ehkäisyn tason arvioinnin sekä keskitetysti ja yhdenmukaisesti tehtyjen tarkastusten avulla takaa hyväksyttyjen luokituslaitosten paremman valvonnan. Koska näiden laitosten toiminnan laadukkuuden arvioinnissa otetaan huomioon kaikki niiden luokittelemat alukset riippumatta siitä, minkä lipun alla ne purjehtivat, on mahdollista valvoa tapauksia, joissa hyväksyttyjen laitosten toiminnan laadukkuus vaihtelee niiden toimiessa eri lippuvaltioiden puolesta tavalla, jota ei voida hyväksyä, sekä päättää tarvittaessa seuraamuksista. Lisäksi ehdotetaan, että direktiivistä poistetaan kaikki jäsenvaltioiden raportointivelvollisuuksia koskevat säännökset, jotka ovat päällekkäisiä satamavaltioiden suorittamaa valvontaa koskevan direktiivin säännösten kanssa. Tästä huolimatta on katsottu tärkeäksi säilyttää jäsenvaltioiden velvollisuus ilmoittaa kaikista hyväksyttyjen laitosten laiminlyönneistä, jotka ne mahdollisesti havaitsevat tehdessään satamavaltion suorittamaan valvontaan liittyviä tarkastuksia. 1.5 Luokituslaitosten vastuu Yhteistyösuhteen luominen jäsenvaltioiden ja niiden laitosten välillä, jotka on valtuutettu toimimaan niiden puolesta, ja tarkemmin sanottuna luokituslaitosten taloudellisen vastuun rajoittaminen vähäisissä laiminlyöntitapauksissa on ollut tärkein syy direktiivin tehokkaan täytäntöönpanon viivästymiseen. Vastuukysymyksiä onkin välttämätöntä yhdenmukaistaa yhteisön tasolla antamalla yhteisiä säännöksiä, joita sovelletaan kaikissa jäsenvaltioissa. Ehdotus vastaa kantaa, jonka useimmat jäsenvaltiot ovat jo hyväksyneet ja jonka myös hyväksytyt laitokset voivat hyväksyä. Ehdotuksessa vahvistetaan seuraavat luokituslaitosten taloudellisen vastuun rajoittamista koskevat periaatteet: -tahallinen teko tai laiminlyönti tai törkeä huolimattomuus: rajaton vastuu -ruumiinvamma tai kuolema, joka johtuu hyväksytyn laitoksen huolimattomasta tai varomattomasta teosta tai laiminlyönnistä: 5 miljoonaa euroa -omaisuuden häviäminen tai vahingoittuminen, joka johtuu hyväksytyn laitoksen huolimattomasta tai varomattomasta teosta tai laiminlyönnistä: 2,5 miljoonaa euroa. 2. Hyväksytyille laitoksille asetettavat entistä tiukemmat vaatimukset Luokituslaitokset, jotka ovat Kansainvälisen luokituslaitosten järjestön (IACS) jäseniä, ovat tehneet ja panneet täytäntöön luokan siirtoa ('transfer of class') koskevan sopimuksen, jonka tarkoituksena on ehkäistä käytäntö, jossa alusten luokkaa vaihdetaan vaadittujen korjausten välttämiseksi ('class hopping'). Tämän sopimuksen keskeiset määräykset on syytä tehdä sitoviksi yhteisön tasolla ja siten kaikille direktiivin nojalla hyväksytyille laitoksille riippumatta siitä, ovatko ne IACS:n jäseniä. Luokan siirtoa koskevan sopimuksen määräyksistä direktiiviin sisällytetään ne, joiden mukaan vastaanottava laitos voi antaa luokkaa vaihtavan aluksen todistuskirjat vasta sen jälkeen, kun kaikki myöhässä olevat katsastukset, myöhässä olevat suositetut toimenpiteet sekä luokitusehdot, käyttöehdot tai käyttörajoitukset, joita luovuttava laitos on alukselle asettanut, on hoidettu ja otettu huomioon asianmukaisesti. Jotta varmistettaisiin, että vastaanottavalla laitoksella on täydelliset tiedot aluksen kunnosta, luovuttavan laitoksen on siirron yhteydessä toimitettava vastaanottavalle laitokselle täydelliset aluksen historiaa koskevat tiedot. Avoimuuden lisäämiseksi hyväksyttyjen laitosten on myös annettava enemmän tietoja luokittelemistaan aluksista, luokan muutoksista, luokituksen voimassaolon keskeyttämisistä ja luokitusten peruuttamisista. Alikuntoisten alusten valvonnan tehostamiseksi hyväksyttyjen laitosten on toimitettava satamavaltion suorittamasta valvonnasta vastaaville viranomaisille tiedot kaikista myöhässä olevista katsastuksista, myöhässä olevista suositetuista toimenpiteistä sekä luokitusehdoista, käyttöehdoista tai käyttörajoituksista, joita alukselle on asetettu. Koska yleinen huolenaihe on, että luokituslaitokset eivät aina valvo riittävästi aluetoimistojensa toimintaa, ehdotetuissa muutoksissa säädetään hyväksyttyjen laitosten velvollisuudesta luoda selkeät ja suorat vastuu- ja valvontasuhteet keskus- ja aluetoimistojensa välille sekä mahdollisuudesta vierailla aluetoimistoissa laitosten säännöllisten tarkastusten yhteydessä. Ehdotuksessa edellytetään, että hyväksytyt laitokset määrittävät tavoitteet ja menetelmät, joiden avulla voidaan mitata niiden kykyä taata turvallisuus ja ehkäistä pilaantumista. Niiden on myös otettava käyttöön sisäinen järjestelmä palveluidensa laadun mittaamiseksi sekä niiden lakisääteisten tehtävien osalta, jotka ne toteuttavat lippuvaltioiden hallintojen puolesta, että niiden yksityisen toiminnan (luokitustodistukset) osalta. Lisäksi ehdotetaan, että hyväksytyt laitokset voivat käyttää ainoastaan päätoimisia tarkastajia lakisääteisten tehtävien hoitamiseen. Päätoimiset tarkastajat valtuutetaan toimimaan ainoastaan niillä alustyypeillä, joista heillä on perusteelliset tiedot. Uusien vaatimusten tarkoituksena on tehostaa luokituslaitosten työskentelymenetelmiä niiden toiminnan laadun parantamiseksi ja siten myös merenkulun turvallisuuden ja meriympäristön pilaantumisen ehkäisyn yleiseksi kehittämiseksi. Komissio ja jäsenvaltiot seuraavat näiden tiukkojen vaatimusten asianmukaista soveltamista direktiivin nojalla tehtävien hyväksyttyjen laitosten tarkastusten yhteydessä. Lopuksi on syytä huomauttaa, että direktiiviin 94/57/EY tehdyillä muutoksilla - ja erityisesti säännöksillä, joiden mukaan jäsenvaltioiden on noudatettava kansainvälisiä yleissopimuksia, joiden sopimuspuolia ne ovat - komissio on määritellyt tarkemmin sen yhteisön lainsäädännön sisällön, jota jäsenvaltioiden on sovellettava merenkulun turvallisuuden alalla. Tämä vaatimus on erityisen tärkeä siksi, että Euroopan unionin tuleva laajentuminen ulottuu myös Maltaan ja Kyprokseen, joista Maltalla on maailman neljänneksi suurin ja Kyproksella maailman viidenneksi suurin aluskanta. 2000/0066 (COD) Ehdotus: EUROOPAN PARLAMENTIN JA NEUVOSTON DIREKTIIVI, alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista annetun neuvoston direktiivin 94/57/EY muuttamisesta (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 80 artiklan 2 kohdan, ottavat huomioon komission ehdotuksen [1], [1] EYVL L , , s. . ottavat huomioon talous- ja sosiaalikomitean lausunnon [2], [2] EYVL L , , s. . ottavat huomioon alueiden komitean lausunnon [3], [3] EYVL L , , s. . noudattavat perustamissopimuksen 251 artiklassa määrättyä menettelyä [4], [4] EYVL L , , s. . sekä katsovat seuraavaa: (1) Merenkulun turvallisuutta ja meren pilaantumisen ehkäisemistä voidaan parantaa siten, että lippuvaltiot soveltavat tarkasti ja sitovasti nykyisiä kansainvälisesti voimassa olevia asiaa koskevia yleissopimuksia. (2) Alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista 22 päivänä marraskuuta 1994 annetulla neuvoston direktiivillä 94/57/EY [5], sellaisena kuin se on muutettuna komission direktiivillä 97/58/EY [6], luotiin yhteisön laajuinen järjestelmä sellaisten teknisten laitosten hyväksymiselle, joille voidaan kansainvälisten yleissopimusten mukaisesti antaa eriasteiset valtuudet suorittaa alusten tarkastuksia ja antaa asianmukaisia turvallisuuskirjoja jäsenvaltioiden puolesta. [5] EYVL L 319, 12.12.1994, s. 20. [6] EYVL L 274, 7.10.1997, s. 8. (3) Kyseisen direktiivin soveltaminen käytännössä on osoittanut, että tietyillä muutoksilla teknisten laitosten yhteisön laajuista hyväksymisjärjestelmää voitaisiin huomattavasti tehostaa ja samalla yksinkertaistaa jäsenvaltioille asetettuja valvonta- ja raportointivelvoitteita. (4) Direktiivin 94/57/EY antamisen jälkeen asiaa koskevassa yhteisön ja kansainvälisen tason lainsäädännössä on tapahtunut tiettyjä muutoksia, jotka nekin edellyttävät direktiivin 94/57/EY muuttamista. (5) Direktiivin 94/57/EY kannalta on erityisesti aiheellista soveltaa muutoksia, jotka on tehty kyseisen direktiivin 2 artiklan d kohdassa tarkoitettuihin kansainvälisiin yleissopimuksiin, niiden pöytäkirjoihin ja asiaan liittyviin sitoviin sääntöihin ja jotka ovat tulleet voimaan direktiivin antamisen jälkeen, sekä asiaa koskevia Kansainvälisen merenkulkujärjestön (IMO) päätöslauselmia. (6) Edistääkseen kansainvälisissä yleissopimuksissa määrättyjen lippuvaltioiden velvoitteiden tehokasta noudattamista IMO:n edustajakokous hyväksyi 20. istunnossaan päätöslauselman A.847 (20) ohjeista lippuvaltioiden avustamiseksi IMO:n oikeudellisten asiakirjojen täytäntöönpanossa. (7) IMO hyväksyi 4 päivänä marraskuuta 1993 edustajakokouksensa päätöslauselmalla A.741 (18) kansainvälisen turvallisuusjohtamissäännöstön (ISM), joka tehtiin sitovaksi ihmishengen turvallisuudesta merellä tehdyn kansainvälisen yleissopimuksen (SOLAS) uudella IX luvulla. (8) ISM-säännöstön yhdenmukaisen soveltamisen varmistamiseksi IMO hyväksyi 23 päivänä marraskuuta 1995 päätöslauselmalla A.788 (19) ohjeet viranomaisille kansainvälisen turvallisuusjohtamissäännöstön täytäntöönpanoa varten. (9) Yhdenmukaistaakseen lakisääteisiä katsastuksia ja tarkastuksia, joita lippuvaltioiden hallintojen on suoritettava kansainvälisten yleissopimusten mukaisesti, IMO hyväksyi 4 päivänä marraskuuta 1993 päätöslauselman A.746 (18) yhdenmukaistettuun katsastus- ja varmentamisjärjestelmään liittyvistä katsastusohjeista. (10) Pilaantumisen ehkäisyn ja turvallisuuden hyvän tason - jota mitataan siten, että huomioon otetaan kaikki laitoksen luokittelemat alukset riippumatta siitä, minkä lipun alla ne purjehtivat - on oltava ehdoton edellytys alustavan hyväksynnän antamiselle ja tällaisen hyväksynnän jatkamiselle. (11) Annettaessa alustavaa hyväksyntää teknisille laitoksille, jotka haluavat saada valtuudet toimia jäsenvaltioiden puolesta, direktiivin 94/57/EY vaatimusten noudattamista voidaan arvioida tehokkaammin siten, että arvioinnista vastaa yhdenmukaisesti ja keskitetysti Euroopan komissio. (12) Samoin hyväksyttyjen laitosten jatkuva jälkiseuranta sen arvioimiseksi, noudattavatko ne direktiivin 94/57/EY vaatimuksia, voidaan suorittaa tehokkaammin, jos se tehdään yhdenmukaisesti ja keskitetysti. Tästä syystä on aiheellista, että tästä tehtävästä vastaa koko yhteisön puolesta komissio yhdessä hyväksymistä ehdottaneen jäsenvaltion kanssa. (13) Sen lisäksi, että jäsenvaltioilla on oikeus keskeyttää niiden puolesta toimivan laitoksen hyväksynnän voimassaolo, tällaista oikeutta pitäisi soveltaa myös yhteisön tasolla siten, että komissio voi komiteamenettelyn perusteella keskeyttää laitoksen hyväksynnän voimassaolon määräajaksi, jos laitoksen kyky taata turvallisuus ja ehkäistä pilaantumista heikkenee eikä laitos toteuta pyydettyjä korjaavia toimia. (14) Päätös sellaisen laitoksen hyväksynnän peruuttamisesta, joka ei täytä direktiivissä asetettuja vaatimuksia tai joka ei kykene tyydyttävästi takaamaan turvallisuutta ja ehkäisemään pilaantumista, on tehtävä yhteisön tasolla, ja näin ollen komission on tehtävä kyseinen päätös komiteamenettelyä noudattaen. (15) Koska direktiivillä 94/57/EY taataan palveluiden vapaa tarjonta Euroopan unionin alueella, yhteisön olisi neuvoteltava yhteisössä sijaitsevien hyväksyttyjen laitosten yhdenmukaisesta kohtelusta niiden kolmansien maiden kanssa, joissa jotkut hyväksytyt laitokset sijaitsevat. (16) Jäsenvaltioiden puolesta toimivien laitosten taloudellisen vastuun rajoittaminen on ollut huomattava este direktiivin 94/57/EY asianmukaiselle täytäntöönpanolle. Sen yhdenmukaistaminen yhteisön tasolla edistää tämän ongelman ratkaisua. (17) Direktiivin 94/57/EY komiteamenettelyyn liittyviä säännöksiä on muutettava menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [7] huomioon ottamiseksi. [7] EYVL L 184, 17.7.1999, s. 23. (18) Koska avoimuus ja tietojenvaihto niiden osapuolten välillä, joita asia koskee, on olennaisen tärkeä tekijä merionnettomuuksien ehkäisyssä, hyväksyttyjen laitosten on toimitettava kaikki niiden luokittelemia aluksia koskevat asiaankuuluvat tiedot satamavaltion valvonnasta vastaaville viranomaisille. (19) Jotta ehkäistäisiin tarvittavien korjausten välttämiseksi tehtävä alusten luokan vaihtaminen, hyväksyttyjen laitosten on vaihdettava keskenään kaikki asiaankuuluvat tiedot, jotka koskevat luokkaa vaihtavien alusten kuntoa. (20) Laadullisiin perusteisiin, jotka teknisten laitosten on täytettävä, jotta ne voidaan hyväksyä yhteisön tasolla ja jotta tällaista hyväksyntää voidaan jatkaa, on sisällyttävä määräyksiä sen varmistamiseksi, että ainoastaan päätoimiset katsastajat voivat suorittaa niitä lakisääteisiä tehtäviä, joita varten laitos on hyväksytty. Laitoksen on valvottava tiukasti kaikkea henkilöstöään ja kaikkia toimistojaan, myös aluetoimistojaan, ja sen on vahvistettava omat turvallisuustasoa sekä pilaantumisen ehkäisyn tasoa koskevat tavoitteensa ja osoittimensa. Laitoksen on otettava käyttöön järjestelmä, jolla voidaan mitata sen palveluiden laatua. Direktiiviä 94/57/EY olisi muutettava vastaavasti, OVAT ANTANEET TÄMÄN DIREKTIIVIN: 1 artikla Muutetaan neuvoston direktiivi 94/57/ETY seuraavasti: 1. Muutetaan 2 artikla seuraavasti: a) poistetaan b kohdasta ilmaus "mukaan lukien Euros-rekisteriin rekisteröidyt alukset neuvoston hyväksyttyä kyseisen rekisterin" b) korvataan d kohdassa ilmaus "tämän direktiivin antamispäivänä voimassa olevia" ilmauksella "1 päivänä heinäkuuta 2000 voimassa olevia". 2. Lisätään 3 artiklan 1 kohdan loppuun virke seuraavasti: "Jäsenvaltioiden on toimittava ohjeista lippuvaltioiden avustamiseksi IMO:n oikeudellisten asiakirjojen täytäntöönpanossa annetun IMO:n päätöslauselman A.847 (20) liitteen ja lisäyksen määräysten mukaisesti". 3. Korvataan 4 artikla seuraavasti: "1. Jäsenvaltiot voivat esittää komissiolle sellaisten laitosten hyväksymistä koskevan pyynnön, jotka täyttävät liitteessä vahvistetut vaatimukset sekä 14 artiklan 2, 4 ja 5 kohdan säännökset. Jäsenvaltioiden on toimitettava komissiolle täydelliset tiedot ja todisteet kyseisten vaatimusten noudattamisesta. Komissio tarkastaa laitokset, joita koskevan hyväksymispyynnön se on vastaanottanut, varmistuakseen siitä, että laitokset täyttävät edellä mainitut vaatimukset. Hyväksymistä koskevassa päätöksessä otetaan huomioon 9 artiklassa tarkoitettu laitoksen kyky taata turvallisuus ja ehkäistä pilaantumista. Komissio myöntää hyväksynnän 7 artiklassa tarkoitettua menettelyä noudattaen. 2. Jäsenvaltiot voivat esittää komissiolle kolmen vuoden määräaikaista hyväksyntää koskevan pyynnön niiden laitosten osalta, jotka täyttävät kaikki liitteen vaatimukset lukuun ottamatta liitteen jakson 'Yleiset määräykset' 2 ja 3 kohdassa tarkoitettuja vaatimuksia. Tällöin noudatetaan 1 kohdassa tarkoitettua menettelyä sillä erotuksella, että komission tekemän tarkastuksen yhteydessä liitteessä esitettyjen vaatimusten noudattamista arvioidaan kaikkien muiden paitsi liitteen jakson 'Yleiset määräykset' 2 ja 3 kohdassa tarkoitettujen vaatimusten osalta. Hyväksynnän vaikutukset rajoitetaan koskemaan jäsenvaltioita, jotka ovat esittäneet tällaista hyväksyntää koskevan pyynnön. 3. Jäljempänä 7 artiklalla perustettu komitea valvoo tarkasti kaikkia hyväksynnän saaneita laitoksia, myös 2 kohdassa tarkoitetun laitosten määräaikaisen hyväksynnän jatkamista koskevaa päätöstä silmällä pitäen. Tällaisen hyväksynnän jatkamista koskevassa päätöksessä ei oteta huomioon liitteen jakson 'Yleiset määräykset' 2 ja 3 kohdassa esitettyjä vaatimuksia, mutta siinä otetaan huomioon 9 artiklassa tarkoitettu laitoksen kyky taata turvallisuus ja ehkäistä pilaantumista. Määräaikaisen hyväksynnän jatkamista koskevassa päätöksessä on eriteltävä, millä edellytyksin kyseinen jatko myönnetään, erityisesti edellä 2 kohdassa säädetyn hyväksymisen vaikutusten rajoittamisen osalta. 4. Komissio laatii ja saattaa ajan tasalle luettelon 1, 2 ja 3 kohdan mukaisesti hyväksytyistä laitoksista. Luettelo julkaistaan Euroopan yhteisöjen virallisessa lehdessä. 5. Laitosten, jotka on tämän direktiivin voimaantulopäivänä jo hyväksytty neuvoston direktiivin 94/57/EY perusteella, hyväksynnät pysyvät voimassa. Se, ovatko laitokset tässä direktiivissä asetettujen uusien vaatimusten mukaisia, arvioidaan ensimmäisen 11 artiklassa tarkoitetun tarkastuksen yhteydessä." 4. Muutetaan 5 artikla seuraavasti: a) Korvataan 1 kohdassa ilmaus "3 artiklan 2 kohdan i alakohtaa" ilmauksella "3 artiklan 2 kohtaa" ja poistetaan sanat "yhteisössä sijaitsevaa". b) Poistetaan 2 kohta. c) Numeroidaan 3 kohta uudelleen 2 kohdaksi, korvataan ilmaus "hyväksymään vastavuoroisesti yhteisössä sijaitsevat hyväksytyt laitokset" ilmauksella "myöntämään vastavuoroisen kohtelun yhteisössä sijaitseville hyväksytyille laitoksille" ja lisätään kohdan loppuun virke seuraavasti: "Lisäksi Euroopan yhteisö voi pyytää, että kolmas valtio, jossa hyväksytty laitos sijaitsee, myöntää vastavuoroisen kohtelun yhteisössä sijaitseville hyväksytyille laitoksille". 5, Muutetaan 6 artikla seuraavasti: a) Korvataan 2 kohta seuraavasti: "2. Yhteistyösuhdetta on säädeltävä määrämuotoisella ja syrjimättömällä kirjallisella sopimuksella tai vastaavalla oikeudellisella järjestelyllä, jossa kuvataan laitosten erityiset tehtävät ja toimet ja johon sisältyvät vähintään: - IMO:n päätöslauselman A.739 (18) liitteessä II esitetyt määräykset, jotka koskevat viranomaisen puolesta toimivien laitosten valtuuttamiseen liittyviä toimintaohjeita, sellaisina kuin ne on määritetty viranomaisen puolesta toimivien hyväksyttyjen laitosten valtuuttamista koskevasta mallisopimuksesta annettujen IMO:n meriturvallisuuskomitean kiertokirjeen MSC/Circ. 710 ja meriympäristön suojelukomitean kiertokirjeen MEPC/Circ. 307 liitteessä, lisäyksissä ja täydennyksessä, - seuraavat taloudellisen vastuun rajoittamista koskevat määräykset: i) jos mistä tahansa vahingosta aiheutuvan vastuun osalta viranomainen on tuomioistuimen oikeusvoimaisen ja lainvoimaisen päätöksen mukaan vastuussa omaisuuden häviämisestä tai vahingoittumisesta tai ruumiinvammasta tai kuolemasta, jonka on osoitettu kyseisessä tuomioistuimessa johtuneen hyväksytyn laitoksen, sen elinten, työntekijöiden, edustajien tai muiden hyväksytyn laitoksen puolesta toimivien henkilöiden tahallisesta teosta tai laiminlyönnistä tai törkeästä huolimattomuudesta, viranomaisella on oikeus saada hyväksytyltä laitokselta vahingonkorvaus siltä osin kuin kyseinen häviäminen, vahingoittuminen, ruumiinvamma tai kuolema on kyseisen tuomioistuimen päätöksen mukaan hyväksytyn laitoksen aiheuttama; ii) jos mistä tahansa vahingosta aiheutuvan vastuun osalta viranomainen on tuomioistuimen oikeusvoimaisen ja lainvoimaisen päätöksen mukaan vastuussa ruumiinvammasta tai kuolemasta, jonka on osoitettu kyseisessä tuomioistuimessa johtuneen hyväksytyn laitoksen, sen työntekijöiden, edustajien tai muiden hyväksytyn laitoksen puolesta toimivien henkilöiden huolimattomasta tai varomattomasta teosta tai laiminlyönnistä, viranomaisella on oikeus saada hyväksytyltä laitokselta vahingonkorvaus siltä osin kuin kyseinen ruumiinvamma tai kuolema on kyseisen tuomioistuimen päätöksen mukaan hyväksytyn laitoksen aiheuttama; vahingonkorvauksen enimmäismäärä on 5 miljoonaa euroa; iii) jos mistä tahansa vahingosta aiheutuvan vastuun osalta viranomainen on tuomioistuimen oikeusvoimaisen ja lainvoimaisen päätöksen mukaan vastuussa omaisuuden häviämisestä tai vahingoittumisesta, jonka on osoitettu kyseisessä tuomioistuimessa johtuneen hyväksytyn laitoksen, sen työntekijöiden, edustajien tai muiden hyväksytyn laitoksen puolesta toimivien henkilöiden huolimattomasta tai varomattomasta teosta tai laiminlyönnistä, viranomaisella on oikeus saada hyväksytyltä laitokselta vahingonkorvaus siltä osin kuin kyseinen omaisuuden häviäminen tai vahingoittuminen on kyseisen tuomioistuimen päätöksen mukaan hyväksytyn laitoksen aiheuttama; vahingonkorvauksen enimmäismäärä on 2,5 miljoonaa euroa; iv) kumpikaan osapuoli ei ole vastuussa toiselle mistään erityisistä, epäsuorista tai välillisistä menetyksistä tai vahingoista, jotka aiheutuvat sopimuksen perusteella suoritetuista palveluista, mukaan lukien rajoituksetta tulonmenetys, tuotannonmenetys, sopimuksen menetys, käyttömahdollisuuden menetys, liiketoiminnan keskeytyminen tai mikä tahansa muu erityinen, epäsuora tai välillinen menetys, jonka mikä tahansa osapuoli on kärsinyt mistä tahansa syystä; v) sellaisten vaatimusten osalta, jotka johtuvat hyväksytyn laitoksen tämän sopimuksen nojalla harjoittamasta toiminnasta tai siinä esiintyvistä puutteista, hyväksytyllä laitoksella, sen viranhaltijoilla, työntekijöillä, edustajilla ja muilla hyväksytyn laitoksen puolesta toimivilla henkilöillä on oikeus vapautua vastuusta samoin perustein (mukaan lukien mutta näihin rajoittumatta mahdollinen vastuuvapaus tai vastuun rajoittaminen) kuin viranomaisen oma henkilöstö, jos nämä olisivat itse suorittaneet työn, sanotun kuitenkaan rajoittamatta edellä olevien määräysten soveltamista; - määräykset viranomaisen tai sen nimeämän puolueettoman ulkopuolisen elimen määräajoin suorittamasta tarkastuksesta, joka koskee niitä tehtäviä, joita kyseiset laitokset hoitavat sen puolesta 11 artiklan 1 kohdassa tarkoitetulla tavalla, - mahdollisuus suorittaa alusten perusteellisia ja satunnaisia tarkastuksia, - määräyksiä niiden luokittelemaa aluskantaa, luokan muutoksia, luokituksen voimassaolon keskeyttämisiä tai luokituksen peruuttamisia koskevien olennaisten tietojen ilmoittamisesta 14 artiklan 3 kohdassa tarkoitetulla tavalla riippumatta siitä, minkä lipun alla alukset purjehtivat." b) Korvataan 4 kohta seuraavasti: "4. Kunkin jäsenvaltion on toimitettava komissiolle ja muille jäsenvaltioille tarkat tiedot tämän artiklan säännösten mukaisesti luodusta yhteistyösuhteesta." 6. Korvataan 7 artikla seuraavasti: "Komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja. Jos tähän kohtaan viitataan, sovelletaan päätöksen 1999/486/EY 5 artiklassa säädettyä sääntelymenettelyä ja otetaan huomioon mainitun päätöksen 7 artiklan 3 kohta ja 8 artikla. Päätöksen 1999/468/EY 5 artiklan 6 kohdassa säädetty määräaika on kolme kuukautta. Komitea kokoontuu vähintään kerran vuodessa komission kutsusta ja tarvittaessa aina, kun jäsenvaltio keskeyttää laitokselle myönnetyn valtuutuksen voimassaolon tai komissio keskeyttää hyväksynnän voimassaolon 10 artiklan säännösten mukaisesti. Komitea vahvistaa oman työjärjestyksensä." 7. Korvataan 8 artiklan 1 kohdan ensimmäinen luetelmakohta seuraavasti: "- 2 artiklan d kohdassa ja 6 artiklan 2 kohdassa mainittuihin kansainvälisiin yleissopimuksiin, pöytäkirjoihin, säännöstöihin ja päätöslauselmiin myöhemmin tehtyjen ja voimaan tulleiden muutosten soveltamiseksi tätä direktiiviä varten". 8. Korvataan 9 artikla seuraavasti: "1. Edellä 4 artiklassa tarkoitettu laitoksen hyväksyntä peruutetaan, jos laitos ei enää täytä liitteessä asetettuja vaatimuksia tai se ei saavuta 2 kohdassa tarkoitettua turvallisuustasoa ja pilaantumisen ehkäisyn tasoa. Hyväksynnän peruuttamisesta päättää komissio 7 artiklassa tarkoitettua menettelyä noudattaen sen jälkeen, kun kyseessä olevalle laitokselle on annettu mahdollisuus esittää omat huomautuksensa. 2. Laatiessaan 1 kohdassa tarkoitettuihin asioihin liittyviä päätösluonnoksia komissio ottaa huomioon 11 artiklassa tarkoitettujen hyväksyttyjen laitosten tarkastusten tulokset sekä laitosten kyvyn taata turvallisuus ja ehkäistä pilaantumista, joka mitataan siten, että huomioon otetaan kaikki laitoksen luokittelemat alukset riippumatta siitä, minkä lipun alla ne purjehtivat. Laitoksen kyky taata turvallisuus ja ehkäistä pilaantumista määritetään satamavaltioiden suorittamaa valvontaa koskevan Pariisin yhteisymmärryspöytäkirjan ja/tai jonkin vastaavan järjestelmän mukaisesti toimitettujen tilastotietojen perusteella. Määrityksessä voidaan käyttää myös sellaisten onnettomuuksien analysointia, joissa on ollut mukana hyväksyttyjen laitosten luokittelemia aluksia. Myös jäsenvaltioiden 12 artiklan mukaisesti tekemät ilmoitukset otetaan huomioon laitosten turvallisuustasoa ja pilaantumisen ehkäisyn tasoa arvioitaessa. Edellä olevalla 7 artiklalla perustettu komitea määrittää perusteet, joita sovelletaan päätettäessä tässä kohdassa tarkoitettujen tietojen perusteella siitä, milloin lippuvaltion puolesta toimivan laitoksen tason voidaan katsoa olevan sellainen, että se aiheuttaa turvallisuudelle ja ympäristölle uhan, jota ei voida hyväksyä. Komissio antaa 1 kohdassa tarkoitettuja asioita koskevat päätösluonnokset komitean käsiteltäväksi omasta aloitteestaan tai jonkin jäsenvaltion pyynnöstä." 9. Muutetaan 10 artikla seuraavasti: a) Kahdesta ensimmäisestä virkkeestä muodostetaan 1 kohta ja se korvataan seuraavasti: "1. Sen estämättä, mitä liitteessä esitetyissä vaatimuksissa edellytetään, jos jäsenvaltio katsoo, ettei hyväksyttyä laitosta voida enää valtuuttaa suorittamaan sen puolesta 3 artiklassa määritettyjä tehtäviä, jäsenvaltio voi keskeyttää tällaisen valtuutuksen voimassaolon seuraavaa menettelyä noudattaen:". b) Lisätään seuraavat kohdat: "2. Jos komissio katsoo, että hyväksytyn laitoksen kyky taata turvallisuus ja ehkäistä pilaantumista heikkenee, mutta tämä ei kuitenkaan oikeuta laitoksen hyväksynnän peruuttamista 9 artiklan 2 kohdassa tarkoitettujen perusteiden nojalla, se voi päättää, että asiasta ilmoitetaan hyväksytylle laitokselle ja laitosta pyydetään toteuttamaan tarvittavat toimenpiteet turvallisuustason ja pilaantumisen ehkäisyn tason parantamiseksi. Jos hyväksytty laitos ei anna komissiolle asianmukaista vastausta tai jos komissio katsoo, etteivät hyväksytyn laitoksen toteuttamat toimenpiteet ole parantaneet sen kykyä taata turvallisuus ja ehkäistä pilaantumista, komissio voi 7 artiklassa tarkoitettua menettelyä noudattaen päättää laitoksen hyväksynnän voimassaolon keskeyttämisestä yhden vuoden ajaksi sen jälkeen, kun kyseiselle laitokselle on annettu mahdollisuus esittää omat huomautuksensa. Tänä aikana hyväksytty laitos ei saa myöntää eikä uusia mitään todistuskirjoja jäsenvaltioiden lippujen alla purjehtiville aluksille, mutta laitoksen aiemmin myöntämät tai uusimat todistuskirjat pysyvät voimassa. 3. Edellä 2 kohdassa tarkoitettua menettelyä sovelletaan myös silloin, kun komissiolla on näyttöä siitä, ettei hyväksytty laitos ole täyttänyt 14 artiklan 3, 4 ja 5 kohdan säännöksiä. 4. Vuoden kuluttua laitoksen hyväksynnän voimassaolon keskeyttämistä koskevan komission päätöksen tekemisestä komissio arvioi, onko laitos korjannut 2 ja 3 kohdassa tarkoitetut puutteet, jotka johtivat hyväksynnän voimassaolon keskeyttämiseen. Jos kyseisiä puutteita yhä ilmenee, hyväksyntä peruutetaan 7 artiklassa tarkoitetun menettelyn mukaisesti." 10. Muutetaan 11 artikla seuraavasti: a) Poistetaan 1 kohdasta seuraava teksti: "ja että ne täyttävät liitteessä esitetyt vaatimukset. Tätä varten se voi joko määrätä toimivaltaisen viranomaisensa valvomaan suoraan hyväksyttyjä laitoksia tai, jos laitokset sijaitsevat toisessa jäsenvaltiossa, antaa kyseisen toisen jäsenvaltion viranomaisen harjoittaa tätä valvontaa." b) Korvataan 2 kohdassa ilmaus "kunkin jäsenvaltion on varmistuttava tästä valvonnasta joka toinen vuosi" ilmauksella "kunkin jäsenvaltion on suoritettava tämä valvonta vähintään joka toinen vuosi". c) Poistetaan 3 ja 4 kohta. d) Lisätään uusi 3 kohta seuraavasti: "3. Komissio tarkastaa kaikki hyväksytyt laitokset yhdessä sen jäsenvaltion kanssa, joka on esittänyt laitosta koskevan hyväksymispyynnön, säännöllisesti ja vähintään joka kolmas vuosi varmistuakseen siitä, että ne täyttävät liitteen vaatimukset. Valitessaan tarkastettavia laitoksia komissio kiinnittää erityistä huomiota laitoksen turvallisuustasoon ja pilaantumisen ehkäisyn tasoon, onnettomuustilastoihin sekä jäsenvaltioiden 12 artiklan mukaisesti tekemiin ilmoituksiin. Tarkastukseen voi sisältyä vierailuja laitoksen aluetoimistoissa sekä alusten satunnaisia ja yksityiskohtaisia tarkastuksia. Komissio toimittaa jäsenvaltioille raportin tarkastuksen tuloksista." 11. Korvataan 12 artikla seuraavasti: "Harjoittaessaan satamavaltiona tarkastusoikeuttaan ja -velvoitteitaan jäsenvaltioiden on ilmoitettava komissiolle ja muille jäsenvaltioille, jos ne havaitsevat, että lippuvaltion puolesta toimivat laitokset ovat antaneet voimassaolevat todistuskirjat alukselle, joka ei täytä kansainvälisten yleissopimusten asiaa koskevia määräyksiä, tai että aluksessa, jolla on voimassa oleva luokitustodistus, on kyseisen todistuksen kattamiin seikkoihin liittyviä puutteita. Tämän artiklan nojalla ilmoitetaan ainoastaan tapaukset, joissa alukset aiheuttavat vakavan uhan turvallisuudelle ja ympäristölle tai jotka osoittavat laitoksen toimineen erityisen piittaamattomasti." 12. Poistetaan 13 artikla. 13. Numeroidaan 14, 15, 16 ja 17 artikla uudelleen 13, 14, 15 ja 16 artiklaksi. 14. Muutetaan 14 artikla seuraavasti: a) Korvataan 3 ja 4 kohta seuraavasti: "3. Hyväksyttyjen laitosten on toimitettava viranomaiselle ja komissiolle kaikki niiden luokittelemaa aluskantaa, luokan muutoksia, luokituksen voimassaolon keskeyttämisiä tai luokituksen peruuttamisia koskevat asiaankuuluvat tiedot riippumatta siitä, minkä lipun alla alukset purjehtivat. Luokan muutoksia, luokituksen voimassaolon keskeyttämisiä tai luokituksen peruuttamisia koskevat tiedot, mukaan lukien tiedot kaikista myöhässä olevista katsastuksista, myöhässä olevista suositusten mukaisista toimenpiteistä sekä luokitusehdoista, käyttöehdoista tai käyttörajoituksista, joita laitosten luokittelemille aluksille on asetettu - riippumatta siitä, minkä lipun alla alukset purjehtivat - on toimitettava myös Sirenac-tietojärjestelmään satamavaltioiden suorittamaan valvontaan liittyviä tarkastuksia varten. 4. Hyväksytyt laitokset eivät saa antaa todistuskirjaa alukselle - riippumatta siitä, minkä lipun alla alus purjehtii - joka on poistettu luokasta tai jonka luokkaa on muutettu turvallisuussyistä, ilmoittamatta asiasta lippuvaltion toimivaltaiselta viranomaiselta sen määrittämiseksi, onko täydellinen tarkastus tarpeellinen." b) Lisätään 5 kohta seuraavasti: "5. Jos luokitus siirretään hyväksytyltä laitokselta toiselle, luovuttava laitos ilmoittaa vastaanottavalle laitokselle kaikista myöhässä olevista katsastuksista, myöhässä olevista suositusten mukaisista toimenpiteistä sekä luokitusehdoista, käyttöehdoista tai käyttörajoituksista, joita alukselle on asetettu. Siirron tapahtuessa luovuttava laitos toimittaa vastaanottavalle laitokselle täydelliset tiedot aluksen historiasta. Vastaanottava laitos voi antaa aluksen todistuskirjat vasta sitten, kun kaikki myöhässä olevat katsastukset ja myöhässä olevat suositusten mukaiset toimenpiteet on suoritettu asianmukaisesti ja kaikki luokitusehdot, joita alukselle on aiemmin asetettu, on täytetty luovuttavan laitoksen määrittelemällä tavalla. Vastaanottavan laitoksen on ennen todistuskirjojen antamista ilmoitettava luovuttavalle laitokselle todistuskirjojen antamispäivä ja vahvistettava, milloin, missä ja miten kukin myöhässä oleva katsastus ja myöhässä oleva suositusten mukainen toimenpide on tehty ja kukin luokitusehto on täytetty. Hyväksytyt laitokset toimivat yhteistyössä pannakseen tämän kohdan määräykset asianmukaisesti täytäntöön." 15. Korvataan 15 artiklan 3 kohta seuraavasti: "3. Jäsenvaltioiden on toimitettava viipymättä kaikki tässä direktiivissä tarkoitetuista kysymyksistä antamansa kansalliset säännökset kirjallisina komissiolle ja muille jäsenvaltioille." 16. Muutetaan direktiivin liite seuraavasti: a) (Ei koske suomenkielistä versiota). b) (Ei koske suomenkielistä versiota). c) (Ei koske suomenkielistä versiota). d) (Ensimmäinen muutos ei koske suomenkielistä versiota). Lisätään jakson 'A. YLEISET MÄÄRÄYKSET' 5 kohdan loppuun seuraava ilmaus: "tai sitä on ylläpidettävä sähköisenä tietokantana, joka on niiden osapuolten käytössä, joita asia koskee". e) Korvataan jakson 'A. YLEISET MÄÄRÄYKSET' 6 kohdan toisessa lauseessa sana "saisi" sanalla "saa". f) (Ei koske suomenkielistä versiota). g) Korvataan jakson 'B. ERITYISET MÄÄRÄYKSET' 4 kohta seuraavasti: "4. Laitos on valmis toimittamaan kaikki asiaankuuluvat tiedot viranomaisille ja komissiolle". h) Lisätään jakson 'B. ERITYISET MÄÄRÄYKSET' 5 kohdan loppuun seuraava virke: "Laitoksen politiikassa on viitattava turvallisuustasoa ja pilaantumisen ehkäisyn tasoa koskeviin tavoitteisiin ja osoittimin". i) Lisätään jakson 'B. ERITYISET MÄÄRÄYKSET' 6 kohdan b alakohdan loppuun seuraava ilmaus: "ja käyttöön otetaan sisäinen järjestelmä palvelun laadun mittaamiseksi suhteessa näihin sääntöihin ja määräyksiin". j) Lisätään jakson 'B. ERITYISET MÄÄRÄYKSET' 6 kohdan c alakohdan loppuun seuraava ilmaus: "ja käyttöön otetaan sisäinen järjestelmä palvelun laadun mittaamiseksi suhteessa kansainvälisten yleissopimusten noudattamiseen". k) Korvataan jakson 'B. ERITYISET MÄÄRÄYKSET' 6 kohdan g alakohta seuraavasti "g) vaadittuja lakisääteisiä töitä, jotka laitos on valtuutettu tekemään, suorittavat ainoastaan laitoksen päätoimiset katsastajat tai muiden hyväksyttyjen laitosten päätoimiset katsastajat; päätoimisilla katsastajilla on kaikissa tapauksissa oltava kattavat tiedot tietystä alustyypistä, jonka osalta he suorittavat lakisääteisiä töitä, sekä sitä koskevista sovellettavista vaatimuksista". l) (Ei koske suomenkielistä versiota). m) Korvataan jakson 'B. ERITYISET MÄÄRÄYKSET' 6 kohdan j alakohta seuraavasti: "j) kaikilla toimipaikoilla ylläpidetään kattavaa järjestelmää laatuun liittyvän toiminnan suunniteltua ja asiakirjoin vahvistettua sisäistä tarkastusta varten". n) Lisätään jakson 'B. ERITYISET ,MÄÄRÄYKSET' 6 kohtaan kaksi alakohtaa seuraavasti: "k) yhdenmukaistetussa katsastus- ja varmennusjärjestelmässä vaaditut lakisääteiset katsastukset ja tarkastukset, joita laitos on valtuutettu tekemään, suoritetaan yhdenmukaistettuun katsastus- ja varmennusjärjestelmään liittyvistä katsastusohjeista annetun IMO:n päätöslauselman A.746 (18) liitteessä ja lisäyksessä esitettyjen määräysten mukaisesti; l) yrityksen keskus- ja aluetoimistojen välille määritellään selkeät ja suorat vastuu- ja valvontasuhteet." o) Korvataan jakson 'B. ERITYISET MÄÄRÄYKSET' 7 kohdan b alakohta seuraavasti: "b) suorittaa kaikki kansainvälisissä yleissopimuksissa todistuskirjojen antamiseksi vaaditut tarkastukset ja katsastukset, mukaan lukien mahdollisuudet arvioida - päteviä asiantuntijoita käyttäen ja ohjeista viranomaisille kansainvälisen turvallisuusjohtamissäännöstön (ISM) täytäntöönpanoa varten annettua IMO:n päätöslauselmaa A.788 (19) soveltaen - varmentamisen piiriin kuuluvaksi tarkoitetun turvallisuusjohtamisjärjestelmän täytäntöönpanoa ja ylläpitämistä sekä maissa että aluksilla." p) (Ei koske suomenkielistä versiota). 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 12 kuukautta tämän direktiivin antamisen jälkeen. Niiden on ilmoitettava tästä viipymättä komissiolle. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltiot säätävät siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä [...] Euroopan parlamentin puolesta Neuvoston puolesta Puhemies Puheenjohtaja